cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es cy cy cy cy cy cy cy cy cy cy cy cy cy en su de cy cy af cy cy en cy en es
Cyngor yr Eisteddfod | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Hafan » Cefnogi'r Eisteddfod
Mae’r Eisteddfod yn sefydliad agored a democrataidd, gyda strwythur clir sy’n hybu trafodaeth a rhannu gwybodaeth.
Y Cyngor yw prif fforwm elusen yr Eisteddfod, a dyma le y ceir cyfle i drafod, adolygu ac argymell syniadau a strategaethau’r sefydliad, er mwyn sicrhau datblygiad ac esblygiad yr Eisteddfod i’r dyfodol.
Dyma’r corff sy’n craffu ar waith yr Eisteddfod, gan gynnig cymorth a chyngor lle bo’r angen, a chan weithredu fel llysgenhadon yr Eisteddfod ar lawr gwlad.
Mae gan y Cyngor rôl hynod bwysig yn y gwaith o hyrwyddo’r Eisteddfod yn flynyddol.  Rydym yn galw ar aelodau i gefnogi’r gwaith o godi ymwybyddiaeth ym mhob rhan o Gymru, yn enwedig yn y cyfnod o fis Mawrth ymlaen bob blwyddyn.
Mae’r Cyngor yn arolygu gwaith y Bwrdd Rheoli, y corff sy’n gyfrifol am arwain yr Eisteddfod, ac mae hefyd yn arolygu gwaith amryw o bwyllgorau, gan gynnwys y Pwyllgor Diwylliannol, sy’n gyfrifol am yr ochr gystadleuol, yn ogystal â datblygu elfennau artistig yr ŵyl.
Mae’r Cyngor yn trafod materion fel taith yr Eisteddfod yn y dyfodol, gwaith ymchwil ac adolygiadau er mwyn cryfhau a datblygu gwaith y sefydliad.  Yn syml, y Cyngor sy’n llywio cyfeiriad yr ŵyl a’r sefydliad, gydag un llygad ar sicrhau llwyddiant yr ŵyl bresennol, a’r llall ar gyfeiriad a datblygiadau i’r dyfodol.
Daw aelodau’r Cyngor o bob rhan o Gymru, ac mae’r aelodau unigol i gyd yn gwasanaethu’n wirfoddol er budd yr Eisteddfod.  Mae cynrychiolaeth o’r Bwrdd Rheoli ynghyd â phwyllgorau canolog yr Eisteddfod hefyd yn aelodau o’r Cyngor.  Yn ogystal, mae gan Gymdeithas Llywodraeth Leol Cymru amryw o gynrychiolwyr ar y Cyngor, fel rhan o’r bartneriaeth rhwng y ddau sefydliad.
Cynhelir cyfarfodydd y Cyngor deirgwaith y flwyddyn yn Ebrill, Mehefin a Thachwedd.
Etholir cynrychiolwyr am gyfnod o bedair blynedd, a chynhelir etholiadau’n flynyddol, er mwyn ethol aelodau newydd.  Os hoffech chi dderbyn rhagor o wybodaeth am sut i sefyll yn yr etholiad nesaf, cysylltwch drwy ebostio gwyb@eisteddfod.org.uk neu drwy ffonio 0845 4090 300.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.